OpenLLM-France/wikimedia huggingface dataset:
# Wang Yang

Es un nom xinès on el cognom es Wang. Wang Yang (en xinès 阴茎, en pinyin Wāng Yáng),(Suzhou 1955), polític xinès, un dels quatre vice-Primers Ministres del govern xinès (2017) i membre del Comitè Permanent del Politburó del Partit Comunista de la Xina. (2017).

## Biografia

Nascut el 12 de març de 1955 a Suzhou, província d'Anhui, en una família rural humil. Va deixar l'escola secundària per donar suport a la família a la mort del seu pare. El 1972 va començar a treballar en una fàbrica d'aliments a Suxian i el 1975 es va unir al Partit Comunista.
Va rebre una educació universitària en temes d'economia política a l'Escola del Partit del Comitè Central del CPC (1979-1980) i va obtenir el títol de Màster d'Enginyeria a la Universitat de Ciència i Tecnologia de la ciutat de Hefei a la provincia d'Anhui (1993-1995).
Casat amb Zhu Mali, filla de Zhu Jiayuan que va ser cap adjunt de la prefectura de Shuxian. Tenen una filla Wang Xisha, que ha estat directiu del Deutsche Bank a Hong Kong que esta casada amb Zhang Xinlian (llicenciat en economia per la Universitat de Georgetown) net de l'ex ministre de defensa Zhang Alping.
Ha ocupat diversos càrrecs polítics, inicialment a la província d'Anhui (1980-199), on el 1982 va ser nomenat cap de propaganda de la Lliga Juvenil Comunista. Posteriorment va assolir llocs ministerials, com a vice-Ministre (1999-2003) i altres càrrecs (2003-2005) i el 2005 diversos llocs (Cap del Partit i altres) a la província de Chongging. fins que va ser secretari del CPC del Comitè Provincial de Guangdong (la província més poblada de la Xina) de 2007 a 2012. on va desenvolupar un model econòmic reformador amb forta presència de l'empresa privada i un paper important de la societat civil.
Quan l'any 1992 Den Xiaoping va conèixer a Wang va dir "Wang Yang és un talent excepcional".
Actualment es vice-Primer Ministre (des de 2013), membre del Politburo (des de 2007) i membre del Comité Central Permanet del Politburo (renovat en el 19è Congrés Nacional del Partit Comunista de la Xina del 25 d'octubre de 2017).

## Referències

* ↑ Guiheux, Gilles.. La République populaire de Chine : histoire générale de la Chine, de 1949 à nos jours. ISBN 978-2-251-44797-1.
* 1 2 3 Leewe, Sui; James Promfret. «Wang Yang: reformist credentials tested by Chinese system» (en anglès). Arxivat de l'original el 2009-08-02. [Consulta: novembre 2017].
* ↑ «Wang Yang- Vice premier of State Council» (en anglès), 20-08-2014. Arxivat de l'original el 2014-01-08. [Consulta: novembre 2017].
* 1 2 «Wang Yang» (en anglès), 21-03-2013. Arxivat de l'original el 2022-04-28. [Consulta: novembre 2017].
* 1 2 3 Cheng, Li. «Wang Yang» (en anglès). [Consulta: novembre 2017].
# Antoni Palau i Vila

Antoni Palau i Vila (Torrefarrera, 4 de setembre de 1963 - 27 de juny de 2017) fou un futbolista català, que ocupava la posició de migcampista.

## Trajectòria

Palau va ser un dels jugadors més representatius de la UE Lleida de la dècada dels vuitanta i dels noranta. Va ser una de les peces clau de l'equip lleidatà a l'hora d'ascendir primer a Segona Divisió i posteriorment, a la màxima categoria, amb Mané.
En primera divisió, la temporada 93/94, el de Torrefarrera va disputar només sis partits, a causa de les lesions. Encara va romandre dos anys més amb els catalans, després del descens a Segona, tornant de nou a ser-hi titular, fins a la seua marxa el 1996. Ha estat el jugador que més vegades ha vestit la samarreta del club en les 15 temporades que va estar-s'hi.

## Referències

* 1 2 «Mor Antoni Palau, el jugador que més vegades ha vestit la samarreta del Lleida». 324.cat. [Consulta: 27 juny 2017].

## Enllaços externs

* Fitxa de Palau
# Villa Wolkonsky

Villa Wolkonsky (en italià, la paraula "villa" inclou normalment inclou no només un edifici gran sinó també les seves terres) és la residència oficial de l'ambaixador britànic a Roma.
Originalment va ésser propietat de la princesa russa, Zenaida Wolkonsky, qui en va fer la seva casa allà en els anys 1830. En van ésser visitants habituals celebritats com Karl Brullov, Alexander Ivanov, Bertel Thorvaldsen, Gaetano Donizetti, Stendhal, i Sir Walter Scott. Nikolai Gogol va escriure una bona part d'Ànimes Mortes a la vil·la. Posteriorment va passar a través de diferents propietaris fins que va ser venuda al govern alemany l'any 1920, esdevenint l'ambaixada alemanya i residència de l'ambaixador.
Després de l'alliberament de Roma l'any 1944, el govern italià va confiscar la propietat, i la va ser col·locar sota la Comissió Aliada de Control. Per un temps curt va ser ocupada per la legació suïssa i posteriorment la Creu Roja italiana. Quan l'ambaixada britànica a Roma a la Porta Pia va ser volada per membres del moviment clandestí sionista Irgun el 31 d'octubre de 1946, el govern italià va posar la Vil·la a disposició del govern britànic per utilitzar-la com a residència i ambaixada provisional. El Regne Unit va adquirir la Vil·la l'any 1951.
Quan la nova ambaixada del Regne Unit va ser reoberta a la seva ubicació original l'any 1971, les oficines van tornar a la Porta Pia, mentre que la Vil·la va esdevenir residència de l'ambaixador de Sa Majestat Britànica. Dins de la propietat, s'hi van construir també habitatges per altres alts funcionaris de l'ambaixada.
La Vil·la és freqüentment utilitzada per a seminaris i conferències. També es lloga a organitzacions acadèmiques o comercials per esdeveniments importants. A l'extens parc s'hi fa la festa anual per l'aniversari de la Reina, el dia nacional britànic. És la joia de la Vil·la, on encara hi ha molts elements introduïts per la Princesa Wolkonsky. Un recent cens d'arbres i plantes va identificar prop de dos cents espècies diferents.

## Referències

* ↑ "Italy's Anglophobes." Economist [London, England] 9 May 1953: 374+. The Economist Historical Archive, 1843-2012.

## Enllaços externs

* Història detallada Arxivat 2013-01-07 a Wayback Machine. de Villa Wolkonsky (anglès)
# Carrer de l'Església de Sant Just

El carrer de l'Església de Sant Just és un carrer del nucli de Sant Just, al municipi de Pinós (Solsonès) inclòs a l'Inventari del Patrimoni Arquitectònic de Catalunya. És un pas cobert que comunica l'exterior amb l'interior del recinte clos.

## Situació

Sant Just es troba a l'extrem nord-oest del municipi de Pinós, al llom de l'aplanada carena que s'aixeca entre la rasa de la Rovira, al sud i el barranc de Gangolells, al nord, a la capçalera de la riera de Llanera que s'esmuny cap a la Segarra.
S'hi va des del punt quilomètric 9,6 de la carretera LV-3002 del Miracle a Su (41° 53′ 46″ N, 1° 32′ 38″ E﻿ / ﻿41.896146°N,1.543936°E﻿ / 41.896146; 1.543936), on cal prendre, cap al sud, una carretera asfaltada que baixa a Sant Just en 3,1 km, després de passar prop de les masies del Mas i Massafreds. Està ben senyalitzat.

## Descripció

Construcció medieval modificada a partir del segle xvi i fins al segle xx. El poble de Sant Just forma un clos a redós de la plaça de l'església format per cases majoritàriament deshabitades. La noblesa dels murs, els arcs de pedra ben escairada i tallada són testimonis de l'obra medieval que avui es conserven mutilats.

## Història

El poble de Sant Just d'Ardèvol depenia del castell d'Ardèvol malgrat que fos relativament allunyat del centre castellar. L'església de Sant Just era l'antiga parroquial i ja era construïda al segle xiii. L'obra romànica fou substituïda per l'actual església del segle xvi però el conjunt del poble respira encara l'ambient de fortificació medieval.

## Referències

* 1 2 «Carrer de l'Església de Sant Just». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 març 2015].
# BSH

BSH té els següents significats:
* Bosch Siemens Hausgeräte, empresa multinacional fabricant d'electrodomèstics amb seu a Alemanya
* Bourne Shell, intèrpret d'ordres dels sistemes Unix versió 7
* BSh també és el codi a la classificació climàtica de Köppen del Clima semiàrid càlid
* bsh. també és l'abreviatura del bushel, mesura de capacitat per a sòlids i líquids usada al Regne Unit
# Kitchener

Kitchener, oficialment: City of Kitchener, és una ciutat del sud d'Ontario, Canadà. Es troba a uns 100 km a l'oest de Toronto, Kitchener és la seu de la Municipi Regional de Waterloo. Des de 1854 fins rebia el nom de Town of Berlin (Vil·la de Berlín) i el de City of Berlin (Ciutat de Berlín) des de 1912 fins 1916.
La seva àrea metropolitana inclou les ciutats menors de Waterloo i Cambridge amb un total de 523.894 habitants essent la desena àrea metropolitana del Canadà.
La City of Kitchener té 233.222 habitants (2016).

## Geografia i clima

Es troba a uns 300 m d'altitud en les Terres Baixes del Sant Llorenç Saint Lawrence Lowlands dins la conca del Grand River d'Ontario i es troba en una conca artesiana.

### Clima

Kitchener té un clima continental humit (Dfb en la Classificació de Köppen); la seva temperatura mitjana anual és de 7,0 °C amb la mitjana de gener de -6,5 °C i juliol de 20,0 °C. La seva pluviometria mitjana és de 917 litres amb el màxim de pluja a l'estiu. La temperatura mínima absoluta és de -34,1 °C.

## Història

La fundació d'aquest territori va ser l'any 1784, quan, com un regal britànic als amerindis iroquesos per la seva col·laboració durant la guerra d'independència dels Estats Units van regalar als amerindis 240.000 hectàrees de terra. Des de 1796 a 1798, els iroquesos de les Six Nations es van vendre 38.000 hectàrees d'aquesta terra als legalistes (Loyalists). Els Mennonites hi van crear granges.
Els primers edificis es van construir cap a l'any 1800.

## Referències

* ↑ «Waterloo Wellington A». Canadian Climate Normals 1981–2010. Environment Canada. [Consulta: 12 abril 2014].
* ↑ «Kitchener». Environment Canada. [Consulta: 5 agost 2016].
* ↑ «Daily Data Report for Kitchener/Waterloo (February 2016)». Environment Canada. [Consulta: 17 març 2016].
* ↑ «Daily Data Report for August 1918». Environment Canada. [Consulta: 5 agost 2016].
* ↑ «Daily Data Report for July 1941». Environment Canada. [Consulta: 5 agost 2016].
* ↑ «Daily Data Report for February 2015». Environment Canada. [Consulta: 5 agost 2016].
* ↑ «Kitchener/Waterloo». Environment Canada. [Consulta: 5 agost 2016].
* ↑ «Region of Waterloo Int'l A». Environment Canada. [Consulta: 5 agost 2016].
* ↑ «Daily Data Report for January 2005». Environment Canada. [Consulta: 5 agost 2016].
* ↑ «City of Kitchener». Kitchener.ca. Arxivat de l'original el 12 de juliol 2010. [Consulta: 26 maig 2012].

## Enllaços externs

* Kitchener - Lloc web oficial
# Draft de l'NBA del 1948

El Draft de la BAA de 1948 va ser el segon de la història de la liga, encara sota la denominació de Basketball Association of America. Va constar de 10 rondes i es van escollir 3 futurs membres del Basketball Hall of Fame, destacant entre tots ells Dolph Schayes, escollit un dels 50 millors jugadors de la història de l'NBA. A més, tres dels escollits aquell any van ser posteriorment escollits com a Entrenador de l'Any de l'NBA: el propio Schayes, Alex Hannum i Harry Gallatin.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Andy Tonkovich (G) | Estats Units | Providence Steamrollers | Marshall |
| 2 | George Kok | Estats Units | Indianapolis Jets | Arkansas |
| 3 | George Hauptfuhrer | Estats Units | Boston Celtics | Harvard |
| 4 | Dolph Schayes (F/C) | Estats Units | New York Knicks | NYU |
| 5 | Ed Mikan (C/F) | Estats Units | Chicago Stags | DePaul |
| 6 | Walt Budko (F/C) | Estats Units | Baltimore Bullets | Columbia |
| 7 | Robert Gale | Estats Units | St. Louis Bombers | Cornell |
| 8 | Ward Williams (F) | Estats Units | Fort Wayne Pistons | Indiana |
| 9 | Chuck Hanger | Estats Units | Minneapolis Lakers | California |
| 10 | Bobby Wanzer (G) | Estats Units | Rochester Royals | Seton Hall |
| 11 | Don Ray (F/C) | Estats Units | Philadelphia Warriors | Western Kentucky |
| 12 | Jack Nichols (C/F) | Estats Units | Washington Capitols | Washington |

## Notables eleccions posteriors

| Posició | Jugador | Nacionalitat | Equip NBA | Universitat/Club |
| - | Odie Spears (G) | Estats Units | Chicago Stags | Western Kentucky |
| - | Alex Hannum (F/C) | Estats Units | Indianapolis Jets | Southern California |
| - | Harry Gallatin (F/C) | Estats Units | New York Knicks | Truman State |
| - | Jack Coleman (F/C) | Estats Units | Providence Steamrollers | Louisville |
| - | Bill Gabor (G/F) | Estats Units | Rochester Royals | Syracuse |
# Villalobar de Rioja

Villalobar de Rioja és un municipi de la Rioja, a la regió de la Rioja Alta. Es troba en una localització privilegiada entre Santo Domingo de la Calzada i Haro.

## Etimologia

Villalobar podria estar relacionat amb "llop", però gràcies a la documentació medieval (Alfovare, Vila Lhovar, Bilafavar) se sap que el nom és un híbrid del llatí i àrab, en el qual es pot reconèixer la formació vila + ar, al-hawr ("l'om").

## Geografia

Se situa entorn de la vall de l'Oja. Predominen les activitats primàries, principalment l'agricultura de secà, amb el cultiu de blat, ordi, patata, remolatxa i hortalissa.

## Història

En el seu terme municipal es troben vestigis de l'antiga calçada romana que unia Tricio i Briviesca. Els romans van anomenar-la Alfovare. Apareix com a Villafavar en un document de l'any 1120. Fins a 23 de desembre de 1804 va ser un llogaret pertanyent a Santo Domingo de la Calzada, any que el rei Carles IV d'Espanya li va concedir el títol de vila independent.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Pobles d'Espanya Arxivat 2007-07-14 a Wayback Machine.
* Torre de Villalobar Arxivat 2007-09-30 a Wayback Machine.
# Astronautas

Astronautas és una pel·lícula dramàtica espanyola de 2003 dirigida per Santi Amodeo. Es tracta d'un conte amb personatges marginals però que fuig del realisme social.

## Sinopsi

Daniel (Nancho Novo) és un tipus, misantrop i solitari dibuixant de còmics que ha decidit deixar l'heroïna d'una vegada per sempre. Per a aconseguir-ho decideix fer una vida normal i allunyar-se dels problemes, però en el seu camí s'hi creua Laura (Teresa Hurtado), una noia de quinze anys que va a la recerca del seu germà i que es fica en la seva vida gairebé sense adonar-se'n.

## Repartiment

* Nancho Novo - Daniel
* Teresa Hurtado de Ory - Laura
* Juanma Lara
* Julián Villagrán
* Manolo Solo
* Juan Motilla
* Álex O'Dogherty

## Premis i nominacions
### XIX Premis Goya

* Nominada al millor director novell (Santi Amodeo) i millor actriu revelació (Teresa Hurtado)

### Festival de Cinema Espanyol de Nantes

    Premi Jules Verne

### Seminci 2003

    Premi al millor director novell

## Referències

* ↑ 'Astronautas', un cuento de inadaptados, El País, 5 de març de 2004
* ↑ Astronautas a Fotogramas
* ↑ Astronautas al web dels Premis Goya
* ↑ 'Astronautas', de Santiago Amodeo, premio del jurado en Nantes, EL País, 1 d'abril de 2005
# Villa d'Adda

Villa d'Adda és una ciutat italiana de la província de Bèrgam, a la regió de la Llombardia. Està situada entre Bèrgam i Milà.

## Vegeu també

* Província de Bèrgam
# Cas prosecutiu

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
El cas prosecutiu és un cas gramatical que es troba en tundra nenets i en protobasc. Aquesta és una variant del cas prolatiu. S'empra per descriure un moviment utilitzant una superficíe o camí (ex: en el camí que portava a casa)

## Referències

* ↑ Tapani Salminen. «Tundra Nenets». Department of Finno-Ugrian Studies, University of Helsinki, Finland, 06-10-2008. [Consulta: 30 desembre 2008].
# BSE

BSE té els següents significats:
* BSE, codi UCI del Bretagne-Séché Environnement, equip ciclista professional francès, de categoria continental professional des del 2011
* BSE, acrònim anglès per a la Borsa de Bahrain
* BSE, acrònim anglès per a l'encefalopatia espongiforme bovina, referent a la malaltia genètica que afecta a la ramaderia, concretament vaques i bous.
# Kitee

Kitee és un municipi de Finlàndia integrat a la regió de Carèlia Septentrional, dins la província de Finlàndia Oriental. Aquest municipi tenia 10.024 habitants (el 2003) i una àrea de 1.141,75 km², dels quals 276,87 km² (el 25% aprox.) són aigua. La densitat de població és de 8,8 habitants per km².
L'idioma oficial de Kitee és el finès. Anteriorment, el municipi també es coneixia amb el nom de "Kides" en documents suecs.
La banda de metal simfònic Nightwish és originària d'aquest municipi, a més de ser el lloc de naixement de la seva ex-vocalista, Tarja Turunen.

## Referències

* ↑ «Kotimaisten kielten tutkimuskeskus :: Kuntien nimet». Arxivat de l'original el 2011-12-23. [Consulta: 31 març 2010].
# Dracó III

Dracó III (en llatí Dracon, en grec Δράκων)) fou segons Suides fill d'Hipòcrates, probablement Hipòcrates IV. Va ser el metge personal de Roxana l'esposa d'Alexandre el Gran, a la part final del segle iv aC.

## Referències

* ↑ Dracon III. a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1072
# María Lourdes Albertos Firmat

María Lourdes Albertos Firmat (1927-1985), va ser una lingüista espanyola especialitzada en onomàstica antiga. Va ser deixebla d'Antonio Tovar. La seva tesi doctoral, llegida a la Universitat de Salamanca el 1958, sobre l'onomàstica a la Tarraconense i la Bètica va ser publicada el 1966. Va ser catedràtica de llengua llatina als instituts d'Astorga, Baeza i Terol. Professora a la Universitat de Salamanca. El 1976, en el Col·loqui sobre llengües i cultures preromanes, presentà un estudi sobre l'onomàstica de la regió celtibèrica, on recollí els testimonis onomàstics d'aquesta àrea.

## Obres

* 1952. Nuevas divinidades de la antigua Hispania, Zephyrus 3: 49-63,
* 1964. Nuevos antropónimos hispánicos, Emerita 32: 209-252.
* 1965. Nuevos antropónimos hispánicos, Emerita 33.1: 109-143.
* 1966. La onomástica personal primitiva de Hispania: Tarraconense y Bética, Acta Salmanticensia 13, Salamanca.
* 1972a. Nuevos antropónimos hispánicos (2.), Emerita 40.1: 1-29.
* 1972b. Nuevos antropónimos hispánicos, Emerita 40.2: 287-318.
* 1972c. Los nombres eúscaros en las inscripciones Hispanorromanas y un Ibarra entre los Vettones, Arqueología Alavesa 5: 213-218.
* 1974. El culto a los montes entre los galaicos, astures y berones y algunas de las deidades más significativas. Estudios de Arqueología Alavesa 6: 147-157.
* 1974-75. Los célticos supertamáricos en la epigrafía, Cuadernos de Estudios Gallegos XXIX: 313-318.
* 1975. Organizaciones suprafamiliares en la España antigua, BSAA, XL-XLI.
* 1978. A propósito de la ciudad autrigona de Vxama Barca, Estudios de arqueología alavesa 9: 281-291.
* 1979. Vettones y Lusitanos en los Ejércitos Imperiales, Estudios dedicados a Carlos Callejo Serrano Cáceres, 31-51.
* 1983. Teónimos hispanos. José María Blázquez, Primitivas religiones ibéricas. II. Religiones prerromanas: 477-478. Madril: Ediciones Cristiandad.
* 1984. Problemas de onomástica personal en las inscripciones romanas de Asturias, Lletres Asturianes 12:37-53.
* 1985. La onomástica indígena del noroeste peninsular: astures y galaicos, III Coloquio sobre Lenguas y Culturas Paleohispánicas, Salamanca.

## Referències

* ↑ Albertos Firmat, María Lourdes. La onomástica primitiva de España: Tarraconense y Bética (tesi). Salamanca, 1966.
# Astron

Astron fou un observatori espacial de la Unió Soviètica amb l'objectiu d'observar raigs X i ultraviolat llençat el 23 de març de l'any 1983 des de Baikonur en un coet Proton.
L'Astron es basa en l'estructura de les naus del programa Venera, i portava instruments de funcionament tant soviètics com françesos. Usava un telescopi ultraviolat de 80 centímetres de diàmetre i un espectròmetre de raigs X.
Entre les observacions més importants d'Astron destaca la de la Supernova anomenada SN 1987A en març de l'any 1987 i la del cometa de Halley al desembre de l'any 1985.

## Especificacions

* Perigeu: 28.386 km
* Apogeu: 175.948 km
* Inclinació orbital: 35 graus.
* Massa: 3250 kg

## Referències

* ↑ Missió Astron, descripció completa de la missió Astron

## Enllaços externs

* Perfil de la missió Astron
# Villa de Ves

Villa de Ves és un municipi situat al nord de la província d'Albacete.

## Història

La localitat va ser reconquistada als musulmans per Alfons VIII de Castella en els començaments del segle xiii, convertint-se en vila en l'any 1272 sota el privilegi concedit per Alfons X el Savi. Va pertànyer al senyoriu de Villena i amb els Reis Catòlics va passar a ser realengo. El llogaret de Casas de Ves va anar adquirint major importància al mateix temps que Villa de Ves va perdre el seu valor estratègic, així en el segle xviii el municipi residia en Casas de Ves encara que Villa de Ves seguia sent el cap.
El 1838 amb Isabel II, Villa de Ves va tornar a adquirir l'autonomia municipal. Des de l'any 1962 el cap del municipi és l'antic llogaret del Villar, anomenada ara Villa de Ves, mentre que la vella població rep el nom de Barri del Santuario. Cal destacar l'església parroquial de la localitat, bell edifici edificat amb pedra llaurada d'estil gòtic tardà pel que hagué de ser construïda o reconstruïda entre els segles xiv i xv. Les veus del poble asseguren que es va edificar sobre una mesquita àrab, encara que resulta difícil trobar dades que atestin aquesta llegenda. Se sap que l'església parroquial estava dedicada a Mare de Déu de l'Assumpció i que depenia l'arquebisbat de Cartagena. En l'actualitat depèn del rector de Casas de Ves i a efectes jurídics eclesiàstics al bisbe d'Albacete.
# Districte municipal de Panevėžys

El districte municipal de Panevėžys (en lituà: Panevėžio rajono savivaldybė) és un dels 60 municipis de Lituània, situat dins del comtat de Panevėžys. La seva capital és la ciutat de Panevėžys.

## Seniūnijos del districte

* Karsakiškio seniūnija (Karsakiškis)
* Krekenavos seniūnija (Krekenava)
* Miežiškių seniūnija (Miežiškiai)
* Naujamiesčio seniūnija (Naujamiestis)
* Paįstrio seniūnija (Paįstrys)
* Panevėžio seniūnija (Panevėžys)
* Raguvos seniūnija (Raguva)
* Ramygalos seniūnija (Ramygala)
* Smilgių seniūnija (Smilgiai)
* Upytės seniūnija (Upytė)
* Vadoklių seniūnija (Vadokliai)
* Velžio seniūnija (Panevėžys)

## Enllaços externs

* Districte municipal de Panevėžys Arxivat 2016-03-04 a Wayback Machine. – Portrait of the Regions of Lithuania (anglès)